  Виталий Пронин 2-тӥ-5-тӥ куартолэзе Эстониын ортчоз фин-угор студентъёслэн конференцизы - IFUSCO. IFUSCO (International Finno-Ugric Students' Conference) - калыккуспо конференция. Со радъяське фин-угор калыкен но кылъёсын тунсыкъяськись егит студентъёс понна. Конференция огазе люка вуоно филологъёсты, этнографъёсты, фольклористъёсты, историкъёсты, литературоведъёсты, кылысь кылэ берыктӥсьёсты...1984-тӥ арысен кутскыса, IFUSCO пӧртэм интыосын ортчылэ. Туэ студентъёс пумиськозы Эстониысь Тарту карын. Таиз 34-тӥзэ ортчоз ни.Егитъёс лыдӟозы дасям докладъёссэс, пыриськозы пӧртэм вераськонъёсы, ужрадъёсы. Туэ конференциез дасясьёс малпало ортчытыны лулчеберетъя ӝыт, Эстониетӥ экскурсиос. Студентъёс Эстониысь йӧскалык музее вуылозы, фин-угор калыкъёс сярысь тужгес бадӟым адӟытонэн тодматскозы.Соин ик, студентъёс, дыртэлэ! Тросгес тодыны IFUSCO сярысь тӥ быгатӥськоды «ВКонтакте» вотэс бамысь. Ужрадэ пыриськемды потэ ке, ивортэ 20-тӥ южтолэзёзь, конференцилэн вотэс бамаз пырыса. Ульяна Вахрушева   